EkBass/fiwiki-20250220-pages-articles huggingface dataset:
Lakhmidit

Lakhmidit olivat arabidynastia Eufratjoen alajuoksulla nykyisen Irakin alueella 300-600 luvuilla jaa. ennen Islamin nousua. Heidän pääkaupunkinsa oli al-Hira.Esat Ayyıldız, “Lahmîlerin Arap Edebiyatına Etkisi”, 2nd International Archeology, Art, History and Cultural Heritage Congress, ed. Kenan Beşaltı (Şanlıurfa: Iksad Yayınevi, 2022), 38-44. Lakhmidit olivat Persian sassanidien vasalleja, ja taistelivat usein Itä-Roomaa ja näiden vasalleja ghassanideja vastaan. Lakhmidien merkittävimpiä hallitsijoita oli al-Mundhir (Alamundarus roomalaisissa lähteissä), joka hallitsi vuosina 503–554.Kazhdan, s. 1170Rosser, s. 284 Lakhmidit olivat aluksi pakanoita, mutta kääntyivät 500-luvun loppuun mennessä nestoriolaisuuteen. Lakhmidien kuningas Numan kastettiin vuonna 595, jolloin hän omaksui nestoriolaisen uskon. Näin hän torjui kristinuskon nikealaisen muodon, joka oli sassanidien päävihollisen eli Bysantin valtionuskonto. Sassanidien valtakunnan romahduksen jälkeen 630-luvulla lakhmidit joutuivat Damaskokseen keskittyvän arabivaltion alaisuuteen ja menettivät itsenäisen asemansa.Popp, 2010. s. 19– == Katso myös == * Ghassanidit == Lähteet == * Esat Ayyıldız, “Lahmîlerin Arap Edebiyatına Etkisi”, 2nd International Archeology, Art, History and Cultural Heritage Congress, ed. Kenan Beşaltı (Şanlıurfa: Iksad Yayınevi, 2022), 38-44. * * * * === Viitteet === Luokka:Keskiajan arabit Luokka:Rooman viholliset ja liittolaiset Luokka:Hallitsijasuvut
Jarkko Martikainen & Luotetut miehet

Jarkko Martikainen & Luotetut miehet on suomalainen rock-yhtye, joka perustettiin vuonna 2013. Yhtyeen keulahahmo on laulaja-kitaristi Jarkko Martikainen. ==Historiaa== Luotetut miehet -yhtye koottiin alun perin Martikaisen viidennen sooloalbumin Koirien taivas -levyn myötä vuonna 2014 alkanutta kiertuetta varten. Janne ”Ema” Hurskainen soittaa levyllä rumpuja. Kitaristiksi mukaan saatiin Anssi Salminen ja basistiksi Luis Herrero. http://www.jarkkomartikainen.fi/luotetut-miehet/ == Jäsenet == * Jarkko Martikainen – laulu, kitarat * Ema Hurskainen – rummut, laulu, sähköbasso * Anssi Salminen – kitarat, mandoliini, viulu, laulu * Luis Herrero – sähköbasso, haitari, laulu ==Lähteet== == Aiheesta muualla == * Jarkko Martikaisen virallinen sivusto * Luokka:Suomalaiset rockyhtyeet
Al-Harith

Al-Harith ibn Jabalah (, itäroomalaisissa lähteissä Arethas ; k. noin 569) oli ghassanidien hallitsija noin vuosina 528–569. Hän oli Itä-Rooman liittolainen, ja toimi tärkeässä roolissa roomalaisten sodissa Persian sassanideja ja näiden arabivasalleja lakhmideja vastaan. Itä-Rooman keisari Justinianus I teki al- Harithista valtakunnan itäosien arabiliittolaisten (foederati) johtajan (fylarkhos) noin vuonna 528.Martindale, s. 111–113 Al-Harith oli monofysiitti. Hän kuoli noin 569 ja häntä seurasi hallitsijana hänen poikansa al-Mundhir ibn al-Harith. == Lähteet == * === Viitteet === Luokka:Keskiajan arabit
Hölkkä- ja kuntoliikuntaseura Häjyt

Häjyt ry on Seinäjoella vuonna 1977Koko maakunnan kuntoseura Häjyt 10-vuotias; Viiskunta 30.10.1987 perustettu hölkkä- ja kuntoliikuntaseura. Sen erityisalueita ovat kestävyysurheilu: erityisesti maratonjuoksu ja muut pitkäkestoiset ja sitkeyttä vaativat lajit. Häjyissä on noin 500 aktiivisesti kuntoilevaa jäsentä. Suurin osa heistä asuu Pohjanmaalla, mutta jäseniä on myös muualla Suomessa ja joitain myös Ruotsissa. Seuran tarkoituksena on edistää liikuntaa ja muuta siihen liittyvää kansalaistoimintaa seuran toiminta-alueella. Seura tukee erilaisten henkilöiden mahdollisuuksia harrastaa kunto- ja terveysliikuntaa sekä kilpa- ja huippu-urheilua.Seuran säännöt, 2§ Häjyissä on paljon maratonjuoksun harrastajia. Noin sata seuran jäsentä on juossut 100 maratonia tai enemmän. Eniten maratoneja juossut Häjy on taivaltanut tuon 42 195 metrin pitkälti yli 1000 kertaa. Usea seuran jäsen on juossut yli 700 maratonia. Ajan tasalla olevat maratonmäärät löytyvät 100+ listalta.100+ lista, Häjyt.net. == Lähteet == == Aiheesta muualla == *Seuran kotisivut Luokka:Kuntoilu Luokka:Seinäjokelaiset urheiluseurat
Kristian Krokfors

Matti Paul Kristian Krokfors (s. 20. kesäkuuta 1952 Ylistaro)Kristian Krokfors, Uppslagsverket Finland. Viitattu 19.4.2014. on suomalainen taidemaalari ja -graafikko, joka tunnetaan rytmikkään tyylitellyistä, usein yläperspektiivistä kuvatuista kaupunki-, kylä- ja puutarhanäkymistään.Kristian Krokfors, Kuvataiteilijamatrikkeli. Viitattu 19.4.2014. Kristian Krokfors opiskeli ensin Taideteollisessa korkeakoulussa ja sitten neljä vuotta Englannissa Leicester Polytechnic- ja Croydon College of Art -oppilaitoksissa. Krokfors asui ja työskenteli New Yorkissa 1980- ja 1990-lukujen vaihteessa ja uudelleen 2000-luvun alussa.Krokfors, Kristian , Grafiikkakauppa. Viitattu 19.4.2014. Krokforsin teoksia kuuluu muun muassa Kiasman, Helsingin, Amos Anderssonin taidemuseon ja Tampereen taidemuseon kokoelmiin sekä moniin julkisiin ja yksityisiin kokoelmiin myös Suomen ulkopuolella. Krokfors sai ensipalkinnon valtion taideteostoimikunnan piirustuskilpailussa 1979 ja kannustusapurahan nuorten taidegrafiikkabiennaalissa Vaasassa 1982. Vuonna 1985 hänestä tuli ensimmäinen Vuoden nuoreksi taiteilijaksi nimetty kuvantekijä. Hänelle myönnettiin taiteilijaeläke vuonna 2018. ==Lähteet== ==Aiheesta muualla== *Krokforsin verkkosivusto *Uppslagsverket.fi Luokka:Suomalaiset taidemaalarit Luokka:Suomalaiset taidegraafikot Luokka:Vuoden nuori taiteilija -palkinnon saajat Luokka:Vuonna 1952 syntyneet Luokka:Elävät henkilöt
Waidhofen

Waidhofen voi tarkoittaa seuraavia paikkoja Itävallassa: * Waidhofen an der Thaya, piiri Itävallassa * Waidhofen an der Thaya, kaupunki Itävallassa * Waidhofen an der Thaya-Land, kunta Itävallassa * Waidhofen an der Ybbs, kaupunki Itävallassa Saksassa: * Waidhofen, kunta Baijerissa
Van Aubelin lause

van Aubelin lause esittää geometriassa nelikulmioiden sivuille piirrettävien neliöiden erään ominaisuuden. Valitaan mikä tahansa nelikulmio ja sen jokaiselle sivulle piirretään neliö, jonka sivun pituus on nelikulmion sivun pituinen ja joka yhtyy yhden sivunsa kanssa nelikulmion sivuun. Tällaisten neliöiden keskipisteet voidaan yhdistää toisiinsa kuudella janalla. Reunimmaista janoista muodostuvat nelikulmion sivut (joskus van Aubelin nelikulmio) ja kahdesta muusta janasta sen lävistäjät. Osoittautuu, että mainitut lävistäjät ovat yhtä pitkiä ja että ne leikkaavat toisensa kohtisuoraan. Nelikulmion ei tarvitse tätä varten olla konveksi, vaan se voi olla jopa kompleksinen eli itseään leikkaava, jotta edellä esitetyt ominaisuudet säilyvät. Eräs muunnelma sallii nelikulmion yhden sivun kutistamisen jopa pisteeksi ja silti lause pätee. Toinen yksinkertainen muunnelma on piirtää edellä mainitut neliöt nelikulmion sivujen toiselle puolelle eli sisäänpäin. Myös tällöin neliöiden keskipisteiden lävistäjät ovat saman pituisia ja kohtisuorassa toisiinsa nähden. == Muita ominaisuuksia == Vaikka van Aubelin lauseen todistuksen alkuperäisessä esityksessä ei todistettu muuta, sisältyy tähän konstruktioon paljon muitakin ominaisuuksia. Esimerkiksi neliöiden keskipisteistä syntynyt nelikulmio on ortodiagonaalinen nelikulmio. Neliöiden keskipisteiden muodostaman nelikulmion lävistäjien keskipisteet eivät useinkaan osu yhteen. Silloin nämä keskipisteet voidaan yhdistää janalla, jonka keskipiste osuu yhteen alkuperäisen nelikulmion kärkien painopisteen kanssa. Tämä tapahtuu myös silloin, kun neliöt on piirretty nelikulmion sisäpuolelle. == Muunnelmia ja laajennuksia == Monet muunnelmat van Aubelin esittämästä konstruktiosta korvaavat sivuille piirrettävät neliöt kolmioilla, neljäkkäillä, suorakulmioilla, yleisillä suunnikkailla, tasakylkisillä puolisuunnikkailla ja yleisillä puolisuunnikkailla. Myös näillä keskipisteiden väliset lävistäjät leikkaavat samanpituisina toisensa kohtisuoraan. == van Aubelin toinen lause == Hänen nimissään on toinenkin geometrinen lause, joka liittyy ceviaanikolmioihin. Jos merkitään kolmion ABC ceviaanikolmion A'B'C' ceviaanipistettä kirjaimella P, voidaan kirjoittaa janojen pituuksilla :\frac{AP}{PA'} = \frac{AB'}{B'C} + \frac{AC'}{C'B} == Katso myös == * Napoleonin lause on vastaava lause kolmioille, jonka sivuille on piirretty tasasivuiset kolmiot. * Thébaultin teoreema käsittelee vastaavaa konstruktiota koskien suunnikasta, jonka ympärille on piirretty neliöitä. == Kirjallisuutta == * == Lähteet == * * * Nishiyama, Y.: Erilaisia todistuksia, 2011 === Viitteet === == Aiheesta muualla == * Gutierrez, Antonio: van Aubelin lauseen todistus, 2005 * Michael de Villiers: van Aubelin lauseen laajennuksia, esitettynä dynaamisilla geometrian ohjelmilla sivustolla "Dynamic Geometry Sketches" Luokka:Geometria
Tinho

Adson Alves da Silva eli paremmin tunnettuna Tinho (s. 24. marraskuuta 1982, Juazeirossa), on brasilialainen hyökkääjäpelaaja, joka pelasi kaudella 2014 oululaisessa OPS:ssä. Urallaan Tinho on pelannut pääosin Brasiliassa. Lisäksi hän pelasi Portugalin Serie-B:ssä Gondomarin riveissä kaudella 2007-2008. Suomeen ja AC Ouluun hän tuli syksyllä 2009. Kokeneen keskikenttäpelaajan meriittilista on pitkä: Brasilian Pernambucon osavaltiosarjan mestaruus Náuticon riveissä kaudella 2004, nousu Brasilian pääsarjaan Sport Clube Recifen riveissä, nousu Veikkausliigaan AC Oulun paidassa kaudella 2009, Brasilian Sergipen osavaltionsarjan mestaruus Itabaianan riveissä kaudella 2006 ja valinta sarjan parhaaksi pelaajaksi. == Lähteet == ==Aiheesta muualla== *Tilastot transfermarktin sivuilla Luokka:Brasilialaiset jalkapalloilijat Luokka:Vuonna 1982 syntyneet Luokka:Elävät henkilöt
Il leone di San Marco

Il leone di San Marco (”Pyhän Markuksen leijona”) on vuonna 1963 valmistunut italialainen seikkailuelokuva. Miekkamies- ja merirosvolajityyppejä yhdistävän elokuvan on ohjannut Luigi Capuano. Sen pääosia esittävät Gordon Scott ja Gianna Maria Canale. ==Juoni== Merirosvot ryöstelevät 1600-luvun Venetsian tasavaltaa eivätkä dogen palkkasoturit mahda heille mitään. Dogen poika Manrico ryhtyy järjestämään kaupunkilaisten vastarintaa ”Pyhän Markuksen leijonaksi” naamioituneena. Hän rakastuu merirosvotyttö Rossanaan ja pelastaa tämän palkkasotureiden kynsistä. Venetsialaiset onnistuvat lyömään merirosvot ja Manrico ja Rossana saavat toisensa. ==Näyttelijät== == Tuotanto == Il leone di San Marco on kuvattu Totalscope-laajakangastekniikalla Eastmancolor- väreissä. Se on harmiton ja viihdyttävä seikkailuelokuva, jossa on runsaasti toimintaa Venetsian pittoreskeissa maisemissa. == Lähteet == == Aiheesta muualla == * Luokka:Italialaiset historialliset seikkailuelokuvat Luokka:Vuoden 1963 italialaiset elokuvat Luokka:Merirosvoelokuvat
Äidin hauta

Äidin hauta on Keijo Siekkisen kirjoittama romaani. Se julkaistiin vuonna 1985, jolloin se oli ehdokkaana Finlandia-palkinnon saajaksi.Keijo Siekkinen . Gummerus. Viitattu 12.1.2015. Romaani on monologi kuolleelle äidille. ==Lähteet== Luokka:Suomalaiset romaanit Luokka:Vuoden 1985 kirjat
Under Armour

Under Armour on yhdysvaltalainen urheiluvaate- ja -välinevalmistaja, joka on perustettu vuonna 1996. Yhtiön perusti entinen yliopistourheilija Kevin Plank, joka sittemmin on ansainnut yhtiön toimitusjohtajana miljardiomaisuuden. Under Armourin nettotulot olivat vuonna 2013 yli 162 miljoonaa dollaria, ja yhtiön palveluksessa työskenteli 7 800 ihmistä. Under Armourilla on huippu- urheilumaailmassa yhteistyösopimukset muun muassa jalkapalloseura Tottenham Hotspurin ja kaikkien aikojen menestyneimmän olympiaurheilijan Michael Phelpsin sekä lukuisten yliopistojoukkueiden kanssa sekä huippukoripalloilija Steph Curryn kanssa Luokka:Yhdysvaltalaiset urheiluvälinevalmistajat Luokka:Urheiluvälinemerkit Luokka:Vaatemerkit Luokka:Kenkämerkit
Starlight Media

Starlight Media on yksityinen, marraskuussa 2009 perustettu ukrainalainen media-alan holdingyhtiö. Yhtiöryppääseen kuuluu sen kotisivujen mukaan 15 yhtiötä. Se hallitsee useita Ukrainan suosituista televisiokanavista, näistä ICTV, STB ja Novyi Kanal olivat keväällä 2014 maansa kärkikuusikossa. Ukrainan Forbes -lehti raportoi StarLightMedian vuoden 2012 liikevaihdoksi 2 miljardia ja liikevoitoksi 100 miljoonaa Ukrainan hryvniaa. Yhtiö on osa ukrainalaisen oligarkki Viktor Pintšukin mediaomistuksia. Yhtiön hallitusneuvoston puheenjohtajan toimii Olena Pintšuk, Viktor Pintšukin puoliso ja Ukrainan aiemman presidentin Leonid Kutšman tytär. == Mediaomistukset ja tv-kanavat== StarLightMedia -yhtiön kanavia ovat: * ICTV, Ukrainan 3. suosituin TV-kanava (3/2014). Maaliskuun 2014 katsojatilastoissa kanavalla oli 8,25 prosentin katsojaosuus. Vertailussa mukana oli kaikkiaan 56 Ukrainassa näkyvää televisiokanavaa. * STB (), Ukrainan 4. suosituin TV-kanava (3/2014). Maaliskuun 2014 katsojatilastoissa kanavalla oli 7,76 prosentin katsojaosuus. * Novyi Kanal, Ukrainan 6. suosituin TV-kanava (3/2014). Maaliskuun 2014 katsojatilastoissa kanavalla oli 4,62 prosentin katsojaosuus. * М1, musiikkikanava * М2, musiikkikanava (hieman vanhemmalle polvelle) * QTV, ohjelmaa mm. lapsille ==Lähteet== ==Aiheesta muualla== * ICTV -tv-kanavan kotisivut , (ictv.ua) * STB -tv-kanavan kotisivut , (stb.ua) * Novyi Kanal -tv-kanavan kotisivut , (novy.tv) * Columbia Journalism Review: Meet Ukraine’s media moguls (26.3.2014) (cjr.org) * Paweł Pieniążek: Ukraine: Are the oligarchs with the nation? (New Eastern Europe Online, 13.1.2014) (neweasterneurope.eu) * Columbia Journalism Review: Ukraine’s deep-rooted media problem (12/2013) (cjr.org) * Media & Acquisitions (7/2013) (ukrainianweek.com) * Five Ukrainian media companies included in the ranking of the largest companies on the Post-Soviet space (interfax.com.ua) * IVY- maiden suurimmat mediayhtiöt (4/2013) (rating.rbc.ru) Luokka:Ukrainalaiset viestimet Luokka:Ukrainalaiset televisioyhtiöt Luokka:Ukrainalaiset holdingyhtiöt
Joel Embiid

Joel Hans Embiid (s. 16. maaliskuuta 1994 Yaoundé, Kamerun) on kamerunilais- ranskalais-yhdysvaltalainenhttps://www.sportingnews.com/us/nba/news/joel- embiid-playing-usa-france-olympics-decision-cameroon/3a4eac7e1ade219735b90da7 koripalloilija, pelipaikaltaan sentteri. Hän pelaa NBA-liigan Philadelphia 76ersissä, ja ennen ammattilaisuraansa hän pelasi yliopistokoripalloa Kansasin yliopiston joukkueessa. Embiid oli yksi vuoden 2014 NBA:n varaustilaisuuden kärkinimistä, ja hänet varattiin lopulta kolmantena pelaajana. Hän aloitti koripallon vasta vuonna 2011 ja pelasi sitä ennen lentopalloa. Loukkaantumisten vuoksi Embiid pääsi pelaamaan NBA:ssa vasta kaudella 2016–2017, jonka päätteeksi hänet valittiin tulokkaiden tähdistöviisikkoon. Kahdella seuraavalla kaudella hänet valittiin NBA:n tähdistöotteluun ja kauden kakkostähdistökentälliseen. Hän pelasi 63 ottelua kaudella 2017–2018 ja 64 ottelua kaudella 2018–2019. Jälkimmäisellä kaudella hän teki 27,5 pistettä ja otti 13,6 levypalloa ottelua kohdenhttps://stats.nba.com/player/203954/ ja oli koko liigan levypallotilastossa toinen.https://stats.nba.com/leaders/?Season=2018-19&SeasonType;=Regular%20Season&StatCategory;=REB Hänet valittiin NBA:n arvokkaimmaksi pelaajaksi (MVP) vuonna 2023. Embiid teki tammikuussa 2024 ottelussa San Antonio Spursia vastaan 70 pistettä. Häntä ennen sen on tehnyt NBA:ssa vain kahdeksan pelaajaa. Embiid syntyi Kamerunissa, mutta hän muutti Yhdysvaltoihin 16-vuotiaana. Hän sai sekä Ranskan että Yhdysvaltain kansalaisuuden vuonna 2022.https://www.espn.com/nba/story/_/id/34691014/philadelphia-76ers-star- joel-embiid-now-us-citizen-says-blessing- americanhttps://www.cbssports.com/nba/news/infamous-french-basketball-player- wants-joel-embiid-banned-from-entering-country-for-olympics-i-hate-him/ Embiid päätti ennen Pariisin olympialaisia edustaa maaotteluissa Yhdysvaltoja Ranskan ja Kamerunin sijaan. Hän kertoi päätöksen olleen vaikea mutta sanoi Yhdysvaltain joukkueen olevan enemmän tuttu pelattuaan Yhdysvalloissa koripalloa jo vuodesta 2010. Embiid oli mukana Yhdysvaltain maajoukkueessa Pariisin koripalloturnauksessa ja voitti olympiakultaa. Ranskalaisyleisö buuasi hänelle turnauksen aikana. == Lähteet == == Aiheesta muualla == Luokka:Kamerunilaiset koripalloilijat Luokka:Ranskalaiset koripalloilijat Luokka:Yhdysvaltalaiset koripalloilijat Luokka:Yhdysvaltalaiset olympiavoittajat Luokka:Vuonna 1994 syntyneet Luokka:Elävät henkilöt
Jordan Spieth

Jordan Alexander Spieth (s. 27. heinäkuuta 1993 Dallas, Texas) on yhdysvaltalainen ammattilaisgolfaaja. Spieth oli ennen ammattilaiseksi siirtymistään amatöörien maailmanrankingin ykkönen. Hänet valittiin vuonna 2013 PGA Tourin vuoden tulokkaaksi. Hän voitti ensimmäisen turnauksensa kaikkien aikojen neljänneksi nuorimpana pelaajana. Lopullisen läpimurtonsa Spieth teki vuoden 2014 Masters-turnauksessa, sijoittuen toiseksi Bubba Watsonin jälkeen. Seuraavan vuoden Masters-turnauksen Spieth voitti selvästi, jakamalla samalla turnauksen ennätyksen tuloksella 18 alle parin.Jordan Spieth wins first major with dominant display BBC. Viitattu 16.4.2015. Vuonna 2015 Spieth voitti kaksi majoria: Mastersin ja Yhdysvaltain avoimet. Hän nousi maailman rankingykköseksi sijoituttuaan toiseksi PGA Championshipissä elokuussa 2015 ja on rankinglistan kärjessä edelleen vuoden 2016 alussa.Jordan Spieth , Official World Golf Ranking Vuonna 2017 Spieth voitti Britannian avoimet. == Lähteet == Luokka:Yhdysvaltalaiset golfaajat Luokka:Vuonna 1993 syntyneet Luokka:Elävät henkilöt
Pavle Milosavljević

Pavle Milosavljević (s. 21. kesäkuuta 1986 Sremska Mitrovica, Serbia, Jugoslavia)http://www.sjk2007.fi/pavle-milosavljevic.html Viitattu 19.4.2014 on serbialainen jalkapalloilija, joka edustaa Ykkösessä pelaavaa FF Jaroa. Hän on pelipaikaltaan keskuspuolustaja. Hänellä on Suomen mestaruus SJK:n riveistä kaudella 2015. Milosavljević siirtyi Suomeen keväällä 2013 Ykkösessä pelanneen Seinäjoen Jalkapallokerhon (SJK) riveihin. Hänet valittiin mm. kaudella 2016 kesäkuun Ykkösen pelaajaksi. Hän oli mukana nostamassa SJK:ta kaudella 2013 Veikkausliigaan. Hän oli mukana kaudella 2015 voittamassa SJK:lle Suomen mestaruutta. Hän toimi joukkueen kapteenina Veikkausliigassa kausina 2014–2015. Helmikuussa 2016 julkistettiin Milosavljevićin siirto toiseen Veikkausliiga-seura Tampereen Ilvekseen, vuoden mittaisella sopimuksella. Milosavljević oli todistamassa Ilveksen riveissä kauden 2016 päätösottelussa Maarianhaminassa uutta mestaria eli IFK Marienhamnia. Samalla ottelu Ilveksessä oli hänen viimeisensä tavoitteenaan siirtyä ulkomaille. Hieman yllättäen Milosavljević jatkoi kaudella 2017 Suomessa Ykkösessä pietarsaarelaisen FF Jaron riveissä. ==Lähteet== Luokka:Serbialaiset jalkapalloilijat Luokka:Jalkapallon Suomen mestarit Luokka:Vuonna 1986 syntyneet Luokka:Elävät henkilöt
Jaya the Cat

Jaya the Cat on yhdysvaltalais-hollantilainen reggae-ska-punk-yhtye. Yhtye perustettiin 1998 Bostonissa, mutta se toimii nykyään Amsterdamissa. == Diskografia == * O´Farrell (CD, 1999) * Basement Style (CD, Gold Circle, 2001) * First Beer Of A New Day (CD, 4Tune, 2003) * Ernesto’s Burning (CD/LP, Music Machine, 2004) * More Late Night Transmissions With... (CD, I Scream, 2007) * Closing Time (CD Single, I Scream, 2007) * First Beer Of A New Day (LP, I Hate People Records, 2011) * The New International Sound Of Hedonism (CD, Bomber Music, 2012) * The New International Sound Of Hedonism (LP, Ring of Fire Records, 2012) * O'Farrell (LP, Ring of Fire Records, 2013) * O'Farrell (CD re-release, Ring of Fire Records, 2013) * More Late Night Transmissions With... (CD uudelleenjulkaisu, Bomber Music, 2014) * More Late Night Transmissions With... (LP uudelleenjulkaisu, Bomber Music, 2014) * Basement Style (2017) * A Good Day For The Damned (2017) ==Aiheesta muualla== * Jaya the Cat viralliset sivut * Jaya the Cat Facebookissa * Jaya the Cat Twitterissä * Jaya the Cat MySpacessa * Jaya the Cat "HERE COME THE DRUMS" Musiikkivideo * Jaya the Cat "CLOSING TIME" Musiikkivideo Luokka:Alankomaalaiset rockyhtyeet Luokka:Yhdysvaltalaiset rockyhtyeet
Hanna (täsmennyssivu)

Hanna tarkoittaa seuraavia: * Hanna, etunimi * Hanna, Luukkaan evankeliumissa mainittu naisprofeetta * Hanna, sukunimenä: ** Arthur Dion Hanna (1928–2021), Bahaman kenraalikuvernööri 2006–2010 ** Gerard Joseph Hanna (s. 1941), australialainen katolinen piispa ** Kathleen Hanna (s. 1968), yhdysvaltalainen muusikko ja feministi-aktivisti ** Lisa Hanna (s. 1975), jamaikalainen Miss World 1993 ** Mark Hanna (1837-1904), yhdysvaltalainen poliitikko ==Kirjallisuudessa== * Hanna, Minna Canthin romaani vuodelta 1886. Hanna esiintyy päähenkilönä myös Canthin näytelmässä Papin perhe * Hanna, Johan Ludvig Runebergin runoelma === Kuvitteellisia Hannoja === * Hanna Salin, Salatut elämät -televisiosarjan hahmo * Hurja-Hanna, Spede Pasasen sketsihahmo * Hanna, Jukka Virtasen sanoittamassa ja laulamassa kappaleessa ”Hanna ja Niilo” (1969) == Muita käyttöyhteyksiä == * Hanna, kaupunki Albertassa, Kanadassa * Hanna, Joe Wrightin ohjaama yhdysvaltalainen elokuva vuodelta 2011 * Hanna, The Chemical Brothersin soundtrack-albumi * Hanna-Barbera, yhdysvaltalainen animaatioita tuottanut yhtiö (perustajat William Hanna ja Joseph Barbera sekä George Sidney) * M/S Hanna-Marjut, vuonna 1985 lähellä Kökaria uponnut kuivalastialus * Hurrikaani Hanna, Atlantilla elo-syyskuussa 2008 raivonnut hurrikaani == Katso myös == * Hannah
Suðvesturkjördæmi

Suðvesturkjördæmi () on yksi Islannin kuudesta vaalipiiristä. Sen suurin kaupunki on Kópavogur. Vaalipiirin muodostavat kunnat ovat Hafnarfjörður, Garðabær, Kópavogur, Seltjarnarnes, Mosfellsbær ja Kjósarhreppur, eli pääkaupunkiseutu ilman Reykjavíkiä. Vaalipiiristä valitaan Alltingiin vuodesta 2021 lähtien 14 kansanedustajaa. == Kansanedustajat == Vuoden 2021 parlamenttvaaleissa vaalipiiristä valiittin Alltingiin * Bjarni Benediktsson (itsenäisyyspuolue) * Jón Gunnarsson (itsenäisyyspuolue) * Willum Þór Þórsson (edistyspuolue) * Guðmundur Ingi Guðbrandsson (vihreä vasemmisto) * Þorgerður Katrín Gunnarsdóttir (reformipuolue) * Bryndís Haraldsdóttir (itsenäisyyspuolue) * Þórhildur Sunna Ævarsdóttir (piraattipuolue) * Þórunn Sveinbjarnardóttir (sosiaalidemokraattinen liitto) * Guðmundur Ingi Kristinsson (kansanpuolue) * Óli Björn Kárason (itsenäisyyspuolue) * Ágúst Bjarni Garðarson (edistyspuolue) * Sigmar Guðmundsson (reformipuolue) * Gísli Rafn Ólafsson (piraattipuolue) == Lähteet == Luokka:Islannin vaalipiirit
Lām

Lām (arab. لام lām) on arabialainen kirjain, joka on arabialaisessa kirjaimistossa 23. ja persialaisessa 27. Lāmilla merkitään arabiassa alveolaarista lateraalia /l/ ja lām vastaakin heprealaisen kirjaimiston lamedia, kreikkalaisen kirjaimiston lambdaa latinalaisen kirjaimiston L-kirjainta. Kuten muutkin arabialaiset kirjaimet, lām sisältää neljä muotoa. (Itsenäinen muoto ل, muita esim. لل ll, لو loo, للو lloo) Alifin kanssa lāmilla on erikoinen ligitatuuri, ks alif. Luokka:Arabialaiset kirjaimet
Starstruck

Starstruck voi tarkoittaa ainakin seuraavia: * Starstruck, John Embomin ohjaama yhdysvaltalainen elokuva vuodelta 1998 * StarStruck, Disney Channelin elokuva vuodelta 2010 * ”Starstruck”, Rainbow-yhtyeen kappale vuoden 1976 albumilta Rising * ”Starstruck”, Lady Gagan kappale vuoden 2008 albumilta The Fame. * Starstruck, satelliittilaukaisua kehittävä yritys
Tapani Mikkonen (kuvataiteilija)

Tapani Mikkonen (26. joulukuuta 1952 Joensuu – 10. syyskuuta 2014 Espoo) oli suomalainen taidegraafikko. Häntä pidetään suomalaisen taidegrafiikan uudistajana, joka toi siihen monumentaalisuutta ja maalauksellisuutta.Mikkonen Tapani , Grafiikkakauppa. Viitattu 19.4.2014. Mikkonen opiskeli vuosien 1973 ja 1979 välillä ensin Oriveden opiston kuvataidelinjalla, sitten Lahden Taidekoulussa ja Taideteollisessa korkeakoulussa.Tapani Mikkonen CV , Espoon taiteilijakilta. Viitattu 19.4.2014. Mikkosen teokset liikkuvat abstraktin ja esittävän taiteen rajamailla niin, että oikukkaasti piirrettyjen viivakimppujen verkostoista nousee esiin tunnistettava eläin- tai ihmishahmo tai ruukku, yksi taiteilijan toistuvista teemoista. Mikkonen sai kuvataiteen valtionpalkinnon 2003. ==Julkisia teoksia== *1981: Suuri tuuli, Helsingin yliopiston Ruskeasuon laitokset *1984: Interrgnum I-V: Ars longa, vita brevis, Suomen suurlähetystö, Wien *1990: Syksy, Mikaeli-talo, Mikkeli *1990: Puu, Keravan parantola *1990: Muistiinpanoja, Lahden kaupunginkirjasto *1997: Meren äänet, Hotelli Majvik, Kirkkonummi *1997: Meren äänet II, Valtioneuvosto, Helsinki, *1997: Maan tuuli, Ravintola Eliel, Helsinki *2001: Vuosituhannen muistiinpanot, Skanskan pääkonttori, Helsinki *2002: Hämärän valo, Suomen suurlähetystö, Tukholma *2004: Metsän reunalla, Helsingin lyhytaikaiskoti ja työpaja Lyhty ry ==Lähteet== Luokka:Suomalaiset taidegraafikot Luokka:Vuonna 1952 syntyneet Luokka:Vuonna 2014 kuolleet
Oliver Baumann

Oliver Baumann (s. 2. kesäkuuta 1990) on saksalainen jalkapallomaalivahti, joka edustaa Bundesliigassa pelaavaa TSG Hoffenheimiä. Molempijalkainen Baumann on pelannut Saksan nuorisomaajoukkueissa. == Ura == === Seurajoukkueura === Baumann aloitti ammattilaisuransa SC Freiburgissa. Hän teki debyyttinsä Bundesliigassa kauden 2009–2010 viimeisellä kierroksella, josta asti hän oli joukkueen ykkösmaalivahti. Lokakuussa 2013 Baumann pelasi huonon ottelun Hamburger SV:tä vastaan, ollen syyllinen jokaiseen kolmeen hampurilaisten maaleista. Hän pelasi Freiburgissa kaikkiaan 131 bundesliigaottelua, joissa hän päästi 198 maalia ja piti vastustajat maaleitta 35 ottelussa. Eurooppa-liigan kuudessa ottelussa hän päästi kahdeksan maalia ja pelasi yhden nollapelin. Kesällä 2014 Baumann siirtyi toiseen bundesliigaseuraan TSG Hoffenheimiin. Hän pelasi joukkueen jokaisessa ottelussa täydet minuutit kaudella 2014–2015, ja sama toistui kausilla 2016–2017, 2017–2018, 2022–2023 ja 2023–2024. Kauden 2023–2024 loppuun mennessä hän on pelannut Hoffenheimissa 330 liigaottelua, joissa hän on pelannut 69 nollapeliä sekä päästänyt 521 maalia. Mestarien liigan kuudessa ottelussa hän on päästänyt 14 ja Eurooppa-liigan 12 ottelussa 15 maalia. Kauden 2020–2021 Eurooppa-liigan alkulohkossa hän pelasi neljä nollapeliä. === Maajoukkueura === Baumann on pelannut Saksan nuorisomaajoukkueissa. Alle 21-vuotiaiden maajoukkueessa hän oli pitkään kakkosmaalivahti Bernd Lenon takana. Hän pelasi yhden ottelun alle 21-vuotiaiden EM-kilpailuissa 2013. Baumannia pidettiin aikoinaan yhtenä mahdollisena Saksan tulevaisuuden maajoukkuemaalivahdeista yhdessä esimerkiksi Lenon, Kevin Trappin ja Marc- André ter Stegenin kanssa. Hän on ollut useissa A-maaotteluissa varamaalivahtina vuodesta 2020 alkaen mutta ei ole päässyt kertaakaan pelaamaan. == Lähteet == * Oliver Baumann Luokka: Saksalaiset jalkapallomaalivahdit Luokka: Vuonna 1990 syntyneet Luokka: Elävät henkilöt
Kyo

Kyo on ranskalainen rockyhtye, joka perustettiin vuonna 1997. Yhtye julkaisi ensimmäisen studioalbuminsa vuonna 2000. Vuosi 2003 oli yhtyeelle menestyksekäs, kun se voitti NRJ:n Music Awardseissa luokat vuoden ranskalainen albumi, kappale ja yhtye. == Albumit == * Kyo (2000) * Le Chemin (2003) * 300 Lésions (2004) * L'equilibre (2014) * Dans la peau (2017) == Lähteet == == Aiheesta muualla == * Viralliset sivut Luokka:Ranskalaiset alternative rock -yhtyeet
Maxime Gonalons

Maxime Gonalons (s. 10. maaliskuuta 1989) on ranskalainen jalkapalloilija, joka edustaa espanjalaista Granadaa. Oikeajalkainen Gonalons on pelipaikaltaan keskikenttäpelaaja. Gonalonsin äiti on iranilainen. == Ura == === Seurajoukkueura === Gonalons aloitti ammattilaisuransa vuonna 2009 Olympique Lyonnaisissa. Hän teki debyytin seurassa Mestareiden liigan karsintaottelussa RSC Anderlechtiä vastaan elokuussa 2009. Samana vuonna hän teki ensimmäisen Mestareiden liiga-maalinsa Liverpool FC:tä vastaan Anfieldillä. Nykyään Gonalons toimii seuran kapteenina ja kuuluu myös avainpelaajiin, pelaten neljänä peräkkäisenä kautena vähintään 35 ottelua. === Maajoukkueura === Nuorten maajoukkueissa pelannut Gonalons teki debyyttinsä Ranskan jalkapallomaajoukkueessa vuonna 2011 harjoitusottelussa Yhdysvaltoja vastaan. Hän on pelannut maajoukkueessa yhteensä seitsemän ottelua. == Lähteet == * http://www.national-football-teams.com/player/45540/Maxime_Gonalons.html * http://www.transfermarkt.co.uk/en/maxime- gonalons/profil/spieler_60542.html?from=direktErgebnis Luokka:Ranskalaiset jalkapalloilijat Luokka:Vuonna 1989 syntyneet Luokka:Elävät henkilöt
Kullberg

Kullberg tai af Kullberg on muun muassa seuraavien henkilöiden sukunimi: * Anders af Kullberg (1771–1851), ruotsalainen piispa ja kirjailija * Berndt Kullberg (1883–1953), suomalainen poliitikko ja RKP:n kansanedustaja * Emma Kullberg (s. 1991), ruotsalainen jalkapalloilija * Henrik Kullberg (1891–1953), suomalainen maanviljelijä, RKP:n kansanedustaja ja ministeri * Ingeborg Kullberg (1911–2005), suomalainen kirjailija * Karl af Kullberg (1813–1857), ruotsalainen kirjailija * Mirkku Kullberg (s. 1962), suomalainen yritysjohtaja * Rolf Kullberg (1930–2007), Suomen Pankin pääjohtaja 1983–1992 * Rut Åman (o.s. Kullberg, 1915–1999), suomenruotsalainen runoilija * Sanna Kullberg (o.s. Lampi,, s. 1975), suomalainen kestävyysjuoksija
Matti Kulmala

Matti Juhani Kulmala (13. tammikuuta 1946 Messukylä – 23. joulukuuta 2022 Uusikaupunki)Kuolinilmoitus. Aamulehti 4.2.2023, s. B15. oli suomalainen taidegraafikko. Hän oli Taideteollisen korkeakoulun opettaja vuodesta 1970, Lahden taidekoulun lehtori ja rehtori vuodesta 1977. Kulmala teki surrealistista grafiikkaa ja sen ohella myös suurempia teoksia, esimerkiksi 1973 reliefit Tampereen Tesoman terveysasemaan ja Tottijärven seurakuntataloon.Facta2001, WSOY 1981, 9. osa, palsta == Lähteet == Luokka:Suomalaiset taidegraafikot Luokka:Suomen yliopistojen rehtorit ja kanslerit Luokka:Vuonna 1946 syntyneet Luokka:Vuonna 2022 kuolleet
Hämeensaaren pesäpallokenttä

Hämeensaaren pesäpallokenttä oli Hämeenlinnan keskustan etelälaidalla Hämeensaaressa sijainnut pesäpallokenttä. Kenttä sijaitsi Vanajaveden rannalla, Hämeenlinnan uimahallin ja nyttemmin puretun liikuntahalli Hämeenkaaren vieressä. Kentällä oli hiekkatekonurmipinnoite, joka oli väriltään sininen.http://hameenlinnanpaukku.sporttisaitti.com/seura/kotikentta/ Kentän pääasiallinen vuokralainen oli Hämeenlinnan Paukku, joka pelasi kentällä kotiottelunsa. Vuonna 2017 Paukku ja kentän muut käyttäjät siirtyivät uudelle Pullerin pesäpallokentälle Hämeensaaren kentän sulkeuduttua. Hämeensaaren pesäpallokenttä purettiin kesällä 2017 Engelinrannan maanpuhdistustöiden alkamisen vuoksi. == Lähteet == Luokka:Hämeensaari Luokka:Hämeenlinnan urheilupaikat Luokka:Pesäpallostadionit
Pomarkun Pyry

Pomarkun Pyry on vuonna 1945 perustettu pomarkkulainen urheiluseura. Seuran liikuntatoiminta käynnistyi tuolloin voimistelulla, jota harrastettiin Hakalinnan tiloissa. Pyryn logossa keskellä on kuva-aiheena kiekonheitossa tarvittava väline, kiekko. Pyryn miesten edustusjoukkue on pelannut pesäpallon Suomensarjassa vuosina 1973 ja 1974. Pyryn naisten pesäpallojoukkue on pelannut kaudella 1995 Ykköspesiksessä.http://www.pomarkku.fi/urheiluseurat/Tietoa.html Pyryn miesten edustusjoukkue nousi kaudeksi 2014 miesten Suomensarjaan ja toimii yhteistyössä Ykköspesiksessä pelaavan Ulvilan Pesä-Veikkojen kanssa. == Lähteet == Luokka:Pomarkku Luokka:Pesäpalloseurat Luokka:Vuonna 1945 perustetut urheiluseurat
Veteli-Pesis

Veteli Pesis on veteliläinen pesäpallon erikoisseura. Seura on perustettu vuonna 2001 ja se pelaa kotiottelunsa Vetelissä Ruohopatin pesäpallokentällä. Seuralla on aikuisjoukkueiden lisäksi juniorijoukkueet C-ikäisistä G-ikäisiin.Vetelipesis Seuran miesten edustusjoukkue pelaa kaudella 2019 miesten suomensarjassa. == Tilastot ja luettelot == === Miehet === Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Runkosarja Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Pudotuspelit Kausi Sarja O V T H 3p 2p tp 1p 0p TJ PJ Y P Sijoitus O V T H 3p 2p tp 1p 0p TJ PJ Y P Sijoitus 2001 Ykköspesis 11. 11. 2002 Suomensarja 7. 7. 2013 Maakuntasarja 1. 1. 2014 Suomensarja 9. 9. 2015 Suomensarja 6. 6. 2016 Suomensarja 2. 2. 2017 Suomensarja 1. 1. valign=top 1. korkein sarjataso valign=top 2. korkein sarjataso valign=top 3. korkein sarjataso valign=top 4. korkein sarjataso Sota-aika O Ottelut V Voitot T Tasapeli H Häviöt 3p Kolmen pisteen voitto (Voitto 2-0 tai 1-0) 2p Kahden pisteen voitto (Voitto supervuorossa tai kotiutuskisassa) 1p Yhden pisteen tappio (Tappio supervuorossa tai kotiutuskisassa) 0p Tappio (Suoraan 0-2 tai 0-1) Juoksut Joukkueen tehdyt ja päästetyt juoksut P Pisteet == Junioritoiminta == Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Pesäpallon junioreiden SM-mitalit Joukkue Mitalit Vuodet Yhteensä B-pojat B-pojat Yhteensä: Yhteensä: Yhteensä: 2 B-pojat == Lähteet == Luokka:Veteliläiset urheiluseurat Luokka:Pesäpalloseurat
Vini (jalkapalloilija)

Vinicius Frasson eli paremmin tunnettuna Vini (s. 31. elokuuta 1984, Sao Miguel d. Oeste, Brasilia), on brasilialainen hyökkääjäpelaaja, joka pelasi kaudella 2014 oululaisessa OPS:ssä. Frasson tuli jo 19-vuotiaana Suomeen - ensin kaudella 2005 Kakkosen Kirkkonummen FCK Salamiin ja seuraavana kautena Kakkosen AC Allianssiin. Seuraavat kaksi kautta Frasson pelasi Espanjassa ja Italiassa. Kaudella 2009 Frasson palasi Suomeen ja Kakkosessa pelanneeseen lohjalaiseen LoPaan. Seuraavat kaksi kautta porvoolaisessa Kakkosen FC Futurassa olivat Frassonille menestyksekkäitä - lohkon maalintekijätilaston kärkinimiä kaikkiaan 30 maalilla. Menestys sai aikaan sen, että Frasson siirtyi syksyllä 2011 Veikkausliigan MyPa:n riveihin. Hän pelasi kaikkiaan 11 Veikkausliigaottelua ja teki kauden viimeisessä pelissä maalin. MyPa-kauden jälkeen Frasson palasi kotimaahansa ja pelasi kaudella 2013 neljä ottelua kotimaassaan Metropolitano-seurassa. Kaudeksi 2014 hän palasi Suomeen ja pelasi oululaisessa Kakkosen OPS:ssä. == Lähteet == ==Aiheesta muualla== *Frasson transfermarkt-tietokannassa *Frasson brasilialaisessa jalkapallotietokannassa *Frasson soccerway-tietokannassa Luokka:Brasilialaiset jalkapalloilijat Luokka:Vuonna 1984 syntyneet Luokka:Elävät henkilöt
Alex Brister

Alexander Keith "Alex" Brister (s. 19. joulukuuta 1993 Epsom, Englanti) on englantilainen jalkapalloilija, pelipaikaltaan oikea laitapuolustaja. Brister siirtyi keväällä 2014 Fulhamista suomalaiseen FC Honkaan kesäkuun loppuun asti ulottuneella lainasopimuksella.Tribal Football ==Lähteet== Luokka:Englantilaiset jalkapalloilijat Luokka:Vuonna 1993 syntyneet Luokka:Elävät henkilöt
Väinö Heiskanen

Väinö Heiskanen (26. huhtikuuta 1898 Joroinen – 25. elokuuta 1986 Varkaus) oli suomalainen näyttelijä, lavastaja ja teatterinjohtaja, joka teki pitkän uran Varkauden teattereissa. Heiskanen oli vuodet 1923–1938 näyttelijänä ja lavastajana Varkauden Työväen Näyttämöllä ja 1939–1941 Helsingin Työväenteatterissa. Vuosina 1942–1945 hän työskenteli apulaisjohtajana ja lavastajana Varkauden Työväen Teatterissa ja 1945–1963 johtajana ja lavastajana Varkauden Teatterissa. 1950-luvulla Heiskanen vieraili myös lavastajana Joensuun kaupunginteatterissa. Hän jäi eläkkeelle Varkauden Teatterin johtajan toimesta vuonna 1963. Heiskanen toimi myös Varkauden taidemuseon hoitajana. Heiskaselle myönnettiin Pro Finlandia -mitali 1958. ==Lähteet== Luokka:Suomalaiset teatterinjohtajat Luokka:Suomalaiset lavastajat Luokka:Suomalaiset teatterinäyttelijät Luokka:Pro Finlandia -palkitut Luokka:Vuonna 1898 syntyneet Luokka:Vuonna 1986 kuolleet
Cocktail (vuoden 2012 elokuva)

Cocktail on vuonna 2012 ilmestynyt intialainen romanttinen draamakomediaelokuva, jonka on ohjannut Homi Adajania. Päärooleja näyttelevät Saif Ali Khan, Deepika Padukone ja uusi tulokas Diana Penty. Cocktail oli kaupallinen menestys Intiassa ja ulkomailla. == Juoni == Kolmiodraama miehestä ja kahdesta naisesta, jotka ovat parhaita ystäviä, mutta täysin erilaisia. == Näyttelijät == == Soundtrack == == Lähteet == == Aiheesta muualla == * * Luokka:Vuoden 2012 intialaiset elokuvat Luokka:Intialaiset romanttiset draamakomediaelokuvat Luokka:Hindinkieliset elokuvat
Espanjan sisällissodan puuttumattomuussopimus

Espanjan sisällissodan puuttumattomuussopimus oli Ranskan ja Ison-Britannian aloitteesta elokuussa 1936 syntynyt kansainvälinen sopimus, jonka allekirjoittaneet 24 valtiota sitoutuivat olemaan sekaantumatta kuukautta aikaisemmin käynnistyneeseen Espanjan sisällissotaan. Sen allekirjoittivat Sveitsiä lukuun ottamatta kaikki muut Euroopan maat. Täydellisesti epäonnistuneen sopimuksen tarkoituksena oli estää ulkomaalaisten osallistuminen sotaan sekä lopettaa asetoimitukset eri osapuolille. Taustalla oli huoli sodan laajenemisesta eurooppalaiseksi suursodaksi. Ranska ja Iso- Britannia pelkäsivät myös kansallismielisten mahdollisesti voittaessa natsi- Saksan ja Italian rinnalle syntyvää kolmatta fasistista valtiota.Aho, Mikko: "Espanjan asia on meidän – Suomen vasemmistososialistien ja kommunistien propaganda Espanjan tasavallan puolesta Espanjan sisällissodan 1936–1939 aikana" (s. 16–18). Suomen historia pro gradu -tutkielma, Tampereen yliopisto 2006. Viitattu 19.4.2014. Sopimuksen noudattamista muodostettiin syyskuussa valvomaan puuttumattomuuskomitea, joka lähetti yhteensä 700 upseeria tarkastamaan Espanjaan pyrkiviä rahtilaivoja. Suomesta tehtävään osallistui 39 tarkastajaa. Puuttumattomuussopimuksen allekirjoittajien joukossa olivat myös Saksa, Italia ja Neuvostoliitto, jotka kuitenkin osallistuivat sotaan alusta lähtien sen eri osapuolten aseistajina sekä lähettämällä maahan omia joukkojaan. == Lähteet == == Aiheesta muualla == * Merivalvojana Espanjan vesillä, Hakkapeliitta, 07.09.1937, nro 36, s. 20, Kansalliskirjaston digitaaliset aineistot * Suomalainen maavalvojana Espanjan rajalla, Hakkapeliitta, 28.09.1937, nro 39, s. 11, Kansalliskirjaston digitaaliset aineistot * Suomalaiset upseerit valvovat Pyreneillä, Hakkapeliitta, 16.08.1938, nro 33, s. 8, Kansalliskirjaston digitaaliset aineistot * Suomalainen upseerikolonna Pyreneillä, Suomen Kuvalehti, 01.10.1938, nro 39, s. 26, Kansalliskirjaston digitaaliset aineistot Luokka:Espanjan sisällissota Luokka:1900-luvun kansainväliset sopimukset Luokka:1936
Derek MacKenzie

Derek MacKenzie (s. 11. kesäkuuta 1981 Sudbury, Ontario) on kanadalainen entinen jääkiekkoilija, pelipaikaltaan keskushyökkääjä. Hän pelasi ammattilaisurallaan 611 NHL- ja 550 AHL-liigan ottelua. NHL:ssä hän edusti urallaan Atlanta Thrashersia, Columbus Blue Jacketsia ja Florida Panthersia. MacKenzie pitää hallussaan Chicago Wolvesin ja Syracuse Crunchin joukkue- ennätyksiä tehdyistä alivoimamaaleista. MacKenzien isä Ken on OHL-joukkue Sudbury Wolvesin avustava päävalmentaja kaudella 2023–2024. ==Peliura== Juniorivuosinaan MacKenzie pelasi Sudbury Wolvesissa. Viimeisellä kaudellaan joukkueessa hän voitti joukkueen sisäisen pistepörssin 89 pisteellä (40 maalia ja 49 maaliinjohtanutta syöttöä). Tämä riitti liigan pistepörssin kuudenteen sijaan. MacKenzie voitti sekä OHL:n että CHL:n palkinnot parhaasta aloitusprosentista (67 %). MacKenzie voitti myös nuorten jääkiekon maailmanmestaruuskisoissa 2001 pronssia, tehden tehot 1+2 seitsemässä pelissä. Atlanta Thrashers varasi MacKenzien viidennellä kierroksella vuoden 1998 varaustilaisuudessa. Vuodet 2001–2007 MacKenzie vietti lähes täysin Chicago Wolvesissa pelaten vain 28 ottelua NHL:ssä Thrashersissa. Hän pelasi ensimmäisen NHL-ottelunsa Thrashersin pelipaidassa Columbus Blue Jacketsia vastaan vuonna 2002. MacKenzie oli mukana voittamassa AHL:n mestaruutta Calder Cupia kaudella 2001–2002. Wolves pääsi Calder Cupin finaaleihin myös kaudella 2004–2005, mutta ei voittanut. Kaudeksi 2005–2006 Mackenzie nimettiin Wolvesin kapteeniksi. 377 AHL-ottelua Wolvesissa pelannut MacKenzie teki 184 pistettä (83 maalia, 101 syöttöä). Columbus Blue Jackets teki vuoden sopimuksen kesällä 2007 vapaana pelaajana olleen MacKenzien kanssa. Hän pelasi ensimmäisen pelinsä Blue Jacketsin paidassa 10. joulukuuta 2007 Anaheim Ducksia vastaan. Ensimmäisen maalinsa NHL:ssä MacKenzie teki myöhemmin samalla kaudella Mike Smithin selän taakse ottelussa Tampa Bay Lightningia vastaan. Kauden lopussa Blue Jackets jatkoi hänen sopimustaan kahden kauden verran. Hänen paikkansa vaihteli Blue Jacketsin ja farmiseura Syracuse Crunchin välillä kauteen 2010–2011 asti. Lunastettuaan paikkansa Blue Jacketsin kokoonpanossa MacKenziestä tuli tärkeä osa Columbuksen alivoimapeliä ja nelosketjua. Kaudesta 2010–2011 alkaen MacKenzie on ollut Blue Jacketsin vakiokokoonpanossa. Hänen sopimustaan jatkettiin kesällä 2012 kahdella vuodella. MacKenzie siirtyi Florida Panthersiin kesällä 2014 kolmen vuoden sopimuksella. Kausina 2016–2017 ja 2017–2018 MacKenzie toimi Panthersin kapteenina. Kaudella 2018–2019 MacKenzie pelasi vain yhden runkosarjaottelun. Jo kauden aikana hän ilmoitti lopettavansa ammattilaisuransa kauden jälkeen. ==Perhe== MacKenzie on naimisissa. Hänellä on vaimonsa kanssa kaksi lasta, poika ja tyttö. ==Lähteet== Luokka:Kanadalaiset jääkiekkoilijat Luokka:Atlanta Thrashersin varaamat pelaajat Luokka:Vuonna 1981 syntyneet Luokka:Elävät henkilöt
Pastoraaliteologia

Pastoraaliteologia on teologian osa-alue, joka tutkii papin työhön liittyviä asioita sekä opillisesti että käytännöllisesti. Pastoraaliteologia luetaankin kuuluvaksi sekä dogmatiikkaan että käytännölliseen teologiaan. Tärkeitä tutkimuskohteita ovat muun muassa sielunhoito ja rippi. Pastoraaliteologiaan kuuluu myös pastoraalipsykologia, joka tutkii papin työtä psykologian menetelmillä. ==Lähteet== Luokka:Käytännöllinen teologia
Media Group Ukraine

Media Group Ukraine () on yksityinen ukrainalainen media-alan holdingyhtiö. Yhtiö on kotoisin Kiovasta. Media Group Ukraine muodostaa osan paljon laajempaa holdingyhtiömuotoista, Itä-Ukrainan Donetskissa kotipaikkaansa pitävää System Capital Management yritysrypästä. Tämän emoyhtiön taustalta löytyy Ukrainan rikkaimpiin liikemiehiin kuuluva oligarkkimiljardööri Rinat Ah’metov. Media Group Ukraine hallitsee muutamia ukrainalaisista televisiokanavista. Näistä tunnetuin on Ukrajina-kanava (), joka sijoittui maaliskuun 2014 katsojatilastoissa maassaan viidenneksi 7,06 prosentin katsojaosuudella. ==Lähteet== ==Aiheesta muualla== * Columbia Journalism Review: Meet Ukraine’s media moguls (26.3.2014) (cjr.org) * Paweł Pieniążek: Ukraine: Are the oligarchs with the nation? (New Eastern Europe Online, 13.1.2014) (neweasterneurope.eu) * Columbia Journalism Review: Ukraine’s deep- rooted media problem (12/2013) (cjr.org) * * Media & Acquisitions (7/2013) (ukrainianweek.com) * Five Ukrainian media companies included in the ranking of the largest companies on the Post-Soviet space (interfax.com.ua) * IVY- maiden suurimmat mediayhtiöt (4/2013) (rating.rbc.ru) Luokka:Ukrainalaiset viestimet Luokka:Ukrainalaiset televisioyhtiöt Luokka:Ukrainalaiset holdingyhtiöt
Carrossel

Carrossel on televisioyhtiö SBT:n esittämä brasilialainen telenovela. Sen päärooleissa ovat Rosanne Mulholland, Jean Paulo Campos, Larissa Manoela, Maísa Silva, Guilherme Seta, Stefany Vaz, Konstantino Atan, Thomaz Costa, Ana Vitória Zimmermann, Gustavo Daneluz, Léo Belmonte, Nicholas Torres, Aysha Beneli, Lucas Santos, Matheus Ueta, Fernanda Concon, Kiane Porfirio ja Esther Marcos. == Aiheesta muualla == * Viralliset kotisivut Luokka:2010-luvun lastenohjelmat Luokka:Brasilialaiset draamasarjat Luokka:Telenovelat
La Isabela

pienoiskuva|La Isabelaan rakennetun Amerikan ensimmäisen kirkon replika. La Isabela oli Kristoffer Kolumbuksen toisella Amerikan-matkalla vuonna 1494 perustettu siirtokunta. Se sijaitsi nykyisen Hispaniolan saarella Dominikaanisen tasavallan pohjoisrannikolla. Tarkoitus oli löytää arvokkaita metalleja. Siinä ei kuitenkaan onnistuttu vaan asukkaat kohtasivat monia ongelmia, kuten nälkää, sairauksia, myrskyjä, ristiriitoja paikallisten asukkaiden kanssa. Kun siirtokunta hylättiin vuonna 1498, jäljellä oli enää muutama sata ihmistä.The strange case Vuonna 2014 julkaistut arkeologiset tutkimukset ovat paljastaneet, että siirtokunnan hautausmaalle haudatut ihmiset olivat kuolleet keripukin seurauksiin. Vaikka ympäristössä oli C-vitamiinia sisältäviä hedelmiä runsain määrin, siirtokuntalaiset eivät osanneet käyttää niitä vaan turvautuivat tuttuun Euroopasta tuotuun säilykeruokaan.Tutkimus: Keripukki nujersi Amerikan ensimmäisen eurooppalaiskaupungin, Yle.fi, 19.4.2014 == Lähteet == == Aiheesta muualla == Luokka:Amerikan löytäminen Luokka:Dominikaaninen tasavalta
Rocky Mountain Fur Company

Rocky Mountain Fur Company oli neljäs ja viimeinen niistä turkisyhtiöistä, jotka kävivät kauppaa Pohjois-Amerikan luoteisosissa. Yritys perustettiin vuonna 1823 St. Louisissa Missourissa. Sen takana takana olivat kenraali William H. Ashley ja majuri Andrew Henry, jotka etsivät lehti-ilmoituksilla noin sataa yritteliästä nuorta miestä työskentelemään metsästäjinä Missourijoen alkulähteille ja Kalliovuorille.Nestler 2001 s. 116. Muista turkisyhtiöistä poiketen Rocky Mountain Fur Company ei rakentanut linnoituksia eikä kauppa-asemia, vaan sen työntekijät asuivat itsenäisinä eri puolilla vuoristoa. Heidät tunnettiin parhaiten ”vuoristomiehinä” (”mountain men”), joihin yrityksen kymmenvuotisen historian aikana ehtivät kuulua muun muassa Kit Carson ja Jedediah Smith. Vuonna 1824 Rocky Mountain Fur Companyn perustajat loivat niin sanotun rendezvous-järjestelmän, joka perustui vuosittaisiin kerääntymistapahtumiin eri puolilla Kalliovuoria. Näissä tilaisuuksissa intiaanit ja valkoiset metsästäjät voivat rauhassa vaihtaa turkiksiaan muihin tavaroihin. Rocky Mountain Fur Companyn pahimmat kilpailijat olivat brittiomisteinen Hudson’s Bay Company ja yhdysvaltalainen American Fur Company. 1830-luvun alussa American Fur Companyn kauppiaat työntyivät Ylä-Missouriin ja Kalliovuorille ja perustivat kolmen vuoden aikana kauppa-asemien verkoston, joka vähensi tuntuvasti Rocky Mountain Fur Companyn kaupankäyntiä alueen intiaanien kanssa. Lisäksi American Fur Company myi tuotteitaan edullisemmilla hinnoilla ja sai Rocky Mountain Fur Companyn ahdingon syvenemään. Samaan aikakauteen ajoittunut turkiskaupan tärkeimmän tuotteen, majavan, merkittävä väheneminen Kalliovuorilla nopeutti Rocky Mountain Fur Companyn lopettamispäätöstä, joka tehtiin vuonna 1834.Nestler 2001 s. 208. ==Lähteet== * * ===Viitteet=== Luokka:Turkistarhaus Luokka:Metsästys Luokka:1800-vuosikymmen Luokka:Yhdysvaltain historia
Itäoja (Sanginkylä)

Itäoja on kymmenisen kilometriä pitkä pieni Oulujoen vesistöön kuuluva joki tai puro Utajärven kunnan Sanginkylässä. Se lähtee Kortesuon alueelta kylän koillisosassa ja laskee seututie 837:n ali Sanginjärveen. Hieman Itälästä koilliseen, josta joki on saanut nimensä, siihen yhtyy Vaaranlammesta tuleva Vaaraoja, samoin kuin idästä Yli-Utoksen suunnasta Haaraoja. Itäojan varsi on asumatonta, mutta seututieltä on pitkospuut joen vartta Sanginjärven rannalle, jossa on kota. Luokka:Utajärven joet Luokka:Ala-Oulujoen alue
Haarajoen kirjasto

Haarajoen kirjasto oli yhden kirjastonhoitajan hoitama kirjasto Haarajoella Järvenpäässä. Kirjasto kuului Kirkes-verkostoon. Kirjasto lakkautettiin vuonna 2014, ja se palveli viimeisen kerran kiirastorstaina. Kirjasto sijaitsi rakennuksessa, joka oli ennen Haarajoen koulu. Sittemmin koulu siirrettiin kirjaston viereen. Haarajoen kirjasto oli melko pieni. Se palveli ainoastaan tiistaisin ja torstaisin. Vuonna 2015 uutisoitiin, että entinen kirjasto remontoidaan Haarajoen kyläyhdistyksen aloitteesta talkootyönä nuorisotilaksi. == Lähteet == Luokka:Järvenpään historia Luokka:Suomen kunnan- ja kaupunginkirjastot
Törölän rautatieasema

Törölän rautatieasema () on rautatieliikennepaikka Karjalan radalla, noin 13 kilometriä Lappeenrannasta länteen. Törölän asema avattiin vuonna 1963, jolloin henkilöliikenne uudella Luumäen ja Lappeenrannan välisellä oikoradalla alkoi. Aseman miehitys lopetettiin kuitenkin jo vuonna 1965 ja henkilöliikenne 1968. Vanha liikennepaikkarakennus on purettu, ja nykyisin asema toimii junakohtauspaikkana. == Lähteet == Luokka:Lappeenrannan rautatieliikennepaikat